கேள்வி: சாவகம் கருப்பு வெள்ளை மைனா - விளக்கம் பற்றி தகவல் சொல்.
பதில்: சாவகம் கருப்பு வெள்ளை மைனாவின் இறகுகள் கருப்பு மற்றும் வெள்ளை நிறத்திலும் கழுத்து கருமை நிறத்திலும் காணப்படும். இது சாவகம் (தீவு) மற்றும் பாலி தீவில் பெரும்பகுதியில் காணப்பட்டது. ஆனால் 2010களின் நடுப்பகுதியில் இங்கிருந்து அழிக்கப்பட்டிருக்கலாம் எனவும் முன்னதாகத் தெற்கு சுமாத்திரா 1990களில் அழிக்கப்பட்டதாக அறியப்படுகிறது. சட்டவிரோத வனவிலங்கு வர்த்தகம் மற்றும் விவசாய நிலங்களில் அதிகப் தீங்குயிர்கொல்லி பயன்பாடு காரணமாக, இது இப்போது காடுகளில் அழிந்துவிடும் என்று அஞ்சப்படுகிறது.
கேள்வி: சாவகம் கருப்பு வெள்ளை மைனா - வகைப்பாட்டியல் குறித்து விரிவாக சொல்லுங்கள்.
பதில்: சாவகம் கருப்பு வெள்ளை மைனா முன்பு கறுப்பு வெள்ளை மைனாவின் துணையினமாகக் கருதப்பட்டது. இது இப்போது மூன்று சிற்றினங்களாகப் பிரிக்கப்பட்டுள்ளது. இதன் அலகின் தளத்தில் சிவப்பு-ஆரஞ்சு நிறம் இல்லாததாலும், கண்களைச் சுற்றிச் சிவப்பு-ஆரஞ்சுப் புறத் தோல் திட்டாலும் மற்ற சிற்றினங்களிலிருந்து வேறுபடுத்திக் காணப்படுகின்றது. கொல்லைப்படுத்தப்பட்ட சியாமிய கருப்பு வெள்ளை மைனா (''கி. புளோரி'') சாத்தியமான கலப்பினத்தால் இது அச்சுறுத்தப்படுகிறது. பாலி பறவைப் பூங்காவில் உள்ள இத்தகைய மக்கள்தொகையில் இனப்பெருக்கம் செய்ய மரபணு ரீதியாகத் தூய கொல்லைப்படுத்தப்பட்ட பறவைகளைப் பாதுகாப்பதும், இறுதியில் சிற்றினத்தை மீண்டும் அறிமுகப்படுத்துவதும் அவசியம்.